**ROMÂNIA**

**JUDEŢUL CLUJ**

**CONSILIUL LOCAL AL MUNICIPIULUI DEJ**

**Nr. 24.590 din 24 noiembrie 2016**

**PROCES – VERBAL**

încheiat azi, **24 noiembrie 2016**, cu ocazia desfăşurării **şedinţei ordinare**  a Consiliului Local al Municipiului Dej, care a fost convocată în conformitate cu prevederile art. 39, alin. (1) din Legea Nr. 215/2001, republicată, cu modificările şi completările ulterioare, conform Dispoziţiei Primarului **Nr. 1.021 din data de 16 noiembrie 2016,** cu următoarea

**ORDINE DE ZI:**

1. **Proiect de hotărâre  privind aprobarea organigramei, statului de funcţii şi a numărului de posturi pentru Spitalul Municipal Dej.**
2. **Proiect de hotărâre privind aprobarea rectificării bugetului de venituri și cheltuieli al Spitalului Municipal Dej pe anul 2016.**
3. **Proiect de hotărâre  privind aprobarea modificării Anexei Nr. II la Hotărârea Consiliului Local al Municipiului Dej Nr. 132/2016 privind aprobarea organigramei, statului de funcţii şi a numărului de posturi pentru aparatul de specialitate al Primarului Municipiului Dej şi serviciile subordonate.**
4. **Proiect de hotărâre  privind aprobarea Planului de ocupare a funcţiilor publice pe anul 2017 pentru aparatul de specialitate al Primarului Municipiului Dej.**
5. **Proiect de hotărâre  privind aprobarea întocmirii Actului adițional Nr. 2 la Contractul de concesiune Nr. 41 din 1.08. 1999.**
6. **Proiect de hotărâre  privind aprobarea** **prelungirii Contractelor de concesiune pentru terenurile cu destinația ”Extindere la parterul blocului” care expiră în luna decembrie 2016.**
7. **Proiect de hotărâre  privind aprobarea prelungirii contractelor de închiriere pentru ocuparea domeniului public și privat, care au termen de valabilitate 31 decembrie 2016 și care expiră pe parcursul anului 2017.**
8. **Proiect de hotărâre  privind aprobarea îndreptării erorilor materiale din Hotărârea Consiliului Local al Municipiului Dej Nr. 18 din data de 28 februarie 2013 și Anexa cu privire la solicitarea de trecere a unui imobil – teren în suprafață de 10.402 m.p. din domeniul public al Municipiului Dej și administrarea Consiliului Local al Municipiului Dej, în domeniul privat al Municipiului Dej, în vederea restituirii fostului proprietar.**
9. **Proiect de hotărâre  privind aprobarea desemnării reprezentantului Municipiului DEJ în cadrul Adunării Generale a Asociației de Dezvoltare Intercomunitară ECO-METROPOLITAN Cluj.**
10. **Soluționarea unor probleme ale administrației publice locale.**

La şedinţă sunt **prezenţi 18 consilieri**, **domnul Primar Morar Costan**, **doamna Secretar jr. Pop Cristina,** reprezentanți ai Primăriei Municipiului Dej, delegații sătești, mass-media locală.

Şedinţa publică este condusă de **doamna consilier Kovrig Anamaria Magdalena.**

Lipsește motivat **domnul consilier Varga Lorand Iuliu,** ședința fiind legal constituită.

**Preşedintele de şedinţă** deschide ședința de consiliu local prin prezentarea punctelor înscrise în Ordinea de zi, pe care le supune aprobării împreună cu Procesul verbal al ședinței ordinare din data de 27 octombrie 2016, care sunt aprobate cu **18 voturi ”pentru”.**

Se trece la **Punctul 1: Proiect de hotărâre  privind aprobarea organigramei, statului de funcţii şi a numărului de posturi pentru Spitalul Municipal Dej.**

**Domnul Primar Morar Costan:** în expunerea de motive subliniază că, supune spre aprobare organigrama, statul de funcții și numărul de posturi pentru Spitalul Municipal Dej, în conformitate cu prevederile Legii Nr. 215/2001, Legea administrației publice locale, republicată, cu modificările și completările ulterioare, potrivit căruia Consiliul Local exercită atribuții privind organizarea și funcționarea serviciilor public de interes local și aprobă, în condițiile legii, la propunerea primarului, înființarea, organizarea și statul de funcții ale serviciilor publice de interes local. Organigrama și statul de funcții a fost întocmită respectându-se următoarele: Ordonanța de Urgență Nr. 162/2008, Hotărârea Guvernului Nr. 529/2010, Ordinele Ministerului Sănătății Nr. 1.224/2010, Nr. 1.500/2009, Nr. 1.076/2007; Nr. 916/2006, Nr. 834/2011 și structura propusă, cu un număr de 523 posturi, din care 19 posturi sunt de conducere, în conformitate cu Ordinul Ministerului Sănătății Nr. 1.224/2010. Pentru alte lămuriri este prezentă **doamna Director economic, Dălălău Roxana.**

Se trece la constatarea și votul **comisiilor de specialitate**: Comisia pentru activități economico – financiare și agricultură, **doamna consilier Mihăestean Jorgeta Irina** – **aviz favorabil;** Comisia juridică și disciplină pentru activitățile de protecție socială, muncă, protecția copilului, **doamna viceprimar Muncelean Teodora,** **aviz favorabil;** Comisia pentru activități de amenajarea teritoriului, urbanism, protecția mediului și turism – **domnul consilier Lazăr Nicolae** – **aviz favorabil,** Comisia pentru activități social – culturale, culte, învățământ, sănătate și familie – **domnul consilier Giurgiu Gheorghe** - **aviz favorabil;**

Proiectul a fost votat cu **18** **voturi ”pentru”, unanimitate.**

**Preşedintele de şedinţă** citeşte proiectul de hotărâre de la **Punctul 2.** **Proiect de hotărâre privind aprobarea rectificării bugetului de venituri și cheltuieli al Spitalului Municipal Dej pe anul 2016,** dă cuvântul inițiatorului proiectului, **domnul Primar Morar Costan,** care în expunerea de motive, subliniază: Prin Adresa Nr. 10.797 din 13 octombrie 2016, Spitalul Municipal Dej solicită aprobarea rectificării bugetului de venituri și cheltuieli pe trimestrul al IV-lea al anului 2016, prin suplimentarea atât la partea de venituri cât și la partea de cheltuieli cu suma de 50 mii lei, ca urmare a suplimentării veniturilor de la Direcția de Sănătate Publică pentru investiții, precum și virarea de credite pe titlu, articol, aliniat. În conformitate cu prevederile Ordonanței de Urgență Nr. 32/23 martie 2015, privind modificarea art. 191 din Legea Nr. 95/2006, propunem aprobarea Consiliului Local privind modificarea Listelor de investiții din venituri proprii, astfel: la partea de venituri: 43.10.16 – Sume din bugetul de stat către bugetele locale pentru finanțarea aparaturii medicale și echipamentelor de comunicații de urgență în sănătate – 50 mii lei; la partea de cheltuieli – 50 mii lei.

Se trece la constatarea și avizul **comisiilor de specialitate**: Comisia pentru activități economico – financiare și agricultură, **doamna consilier Mihăestean Jorgeta Irina** – **aviz favorabil;** Comisia juridică și disciplină pentru activitățile de protecție socială, muncă, protecția copilului, **doamna viceprimar Muncelean Teodora,** **aviz favorabil;** Comisia pentru activități de amenajarea teritoriului, urbanism, protecția mediului și turism – **domnul consilier Lazăr Nicolae** – **aviz favorabil,** Comisia pentru activități social – culturale, culte, învățământ, sănătate și familie – **domnul consilier Giurgiu Gheorghe** - **aviz favorabil;**

Proiectul a fost votat cu  **18 voturi ”pentru”, unanimitate.**

Se trece la **Punctul 3.** **Proiect de hotărâre privind aprobarea modificării Anexei Nr. II la Hotărârea Consiliului Local al Municipiului Dej Nr. 132/2016 privind aprobarea organigramei, statului de funcţii şi a numărului de posturi pentru aparatul de specialitate al Primarului Municipiului Dej şi serviciile subordonate.**

**Domnul Primar Morar Costan:** Modificarea Anexei Nr. II la Hotărârea Consiliului Local al Municipiului Dej Nr. 132/2016 se datorează examenului de promovare în grad organizat în data de 3 octombrie 2016, în conformitate cu prevederile Legii Nr. 188/1999, privind Statutul funcționarilor publici, Legea – cadru Nr. 284/2010 privind salarizarea unitară a personalului plătit din fonduri publice, cu respectarea Ordonanței de Urgență Nr. 63/2010, care a transformat unele funcții din statutul de funcții al instituției, conform Anexei. Pentru alte lămuriri este prezentă **doamna Șef Birou Resurse umane, Dunca Carmen.**

Se trece la constatarea și votul **comisiilor de specialitate**: Comisia pentru activități economico – financiare și agricultură, **doamna consilier Mihăestean Jorgeta Irina** – **aviz favorabil;** Comisia juridică și disciplină pentru activitățile de protecție socială, muncă, protecția copilului, **doamna viceprimar Muncelean Teodora,** **aviz favorabil;** Comisia pentru activități de amenajarea teritoriului, urbanism, protecția mediului și turism – **domnul consilier Lazăr Nicolae** – **aviz favorabil,** Comisia pentru activități social – culturale, culte, învățământ, sănătate și familie – **domnul consilier Giurgiu Gheorghe** - **aviz favorabil;**

Proiectul a fost votat cu **18**  **voturi ”pentru”, unanimitate.**

**Punctul 4.** **Proiect de hotărâre privind aprobarea Planului de ocupare a funcţiilor publice pe anul 2017 pentru aparatul de specialitate al Primarului Municipiului Dej.**

**Domnul Primar Morar Costan:** în expunerea de motive subliniază că propune spre aprobare planul de ocupare a funcțiilor publice pe anul 2017 pentru aparatul de specialitate al Primarului Municipiului Dej, cu respectarea prevederilor Legii Nr. 188/1999, cu modificările care prevăd că Agenția Națională a Funcționarilor Publici elaborează anual Planul de ocupare a funcțiilor publice; conform Ordinului Nr. 7.660/2006, Anexa 1 și 2 B. Aparatul de specialitate cuprinde 133 funcții publice, din care 122 sunt ocupate, 11 posturi sunt vacante.

Modalitatea de ocupare a funcțiilor publice vacante se va face astfel: funcțiile de execuție – se vor ocupa prin recrutare; funcțiile publice de conducere se vor ocupa prin promovare.

Promovarea în funcții publice de conducere se vor realiza conform prevederilor Hotărârii Guvernului Nr. 611/2008, cu modificările și completările ulterioare. Propunem aprobarea Planului de ocupare a funcțiilor publice pentru aparatul de specialitate al primarului Municipiului Dej, valabil pentru anul 2017, conform Anexei pe care o aveți la dosarul de ședință.

Se trece la constatarea și votul **comisiilor de specialitate**: Comisia pentru activități

economico – financiare și agricultură, **doamna consilier Mihăestean Jorgeta Irina** – **aviz favorabil;** Comisia juridică și disciplină pentru activitățile de protecție socială, muncă, protecția copilului, **doamna viceprimar Muncelean Teodora,** **aviz favorabil;** Comisia pentru activități de amenajarea teritoriului, urbanism, protecția mediului și turism – **domnul consilier Lazăr Nicolae** – **aviz favorabil,** Comisia pentru activități social – culturale, culte, învățământ, sănătate și familie – **domnul consilier Giurgiu Gheorghe** - **aviz favorabil;**

Luări de cuvânt: **domnul consilier Buburuz Simion Florin**: rămâne constant la părerea domniei sale și se va abține de la votarea proiectului, fiind nemulțumit de faptul că, nu s-a ținut cont de înființarea postului de consilier juridic în cadrul aparatului de lucru al Consiliului LocaL.

Proiectul este **votat cu 12 voturi ”pentru”, 6 ”abțineri”: domnii consilieri Mureșan Aurelian Călin, Buburuz Simion Florin, Alexandru Adrian Viorel, Butuza Marius Cornel, Mureșan traian și doamna consilier Petrean Mihaela.**

Se trece la **Punctul 5. Proiect de hotărâre privind aprobarea întocmirii Actului adițional Nr. 2 la Contractul de concesiune Nr. 41 din 1 august 1999.**

**Domnul Primar Morar Costan:** Ca urmare a solicitării privind transmiterea dreptului de concesiune asupra terenului situat în Municipiul Dej, Strada Pepineriei Nr. 24/D, în favoarea **domnului Cical Adrian Aurel** și a **doamnei Cical Luoana** și micșorarea suprafeței concesionate în baza Contractului de concesiune Nr. 41 din 1 august 1999 de la 275,5 m.p. la 266 m.p., cu destinația – teren pentru construire locuință, al cărui beneficiar a fost **domnul Nagy Tibor**, propunem întocmirea Actului adițional Nr. 2 la Contractul de concesiune, în care vor fi precizate: modificarea beneficiarului Contractului de concesiune, conform Contractului de vânzare – cumpărare și micșorarea suprafeței concesionate. Redevența pentru terenul în suprafață de 266 m.p. va fi de 345,73 lei/an și se va indexa anual cu rata inflației.

Se trece la constatarea și votul **comisiilor de specialitate**: Comisia pentru activități

economico – financiare și agricultură, **doamna consilier Mihăestean Jorgeta Irina** – **aviz favorabil;** Comisia juridică și disciplină pentru activitățile de protecție socială, muncă, protecția copilului, **doamna viceprimar Muncelean Teodora,** **aviz favorabil;** Comisia pentru activități de amenajarea teritoriului, urbanism, protecția mediului și turism – **domnul consilier Lazăr Nicolae** – **vot în plen;** Comisia pentru activități social – culturale, culte, învățământ, sănătate și familie – **domnul consilier Giurgiu Gheorghe** – **aviz favorabil;**

Supus la vot, proiectul este **votat cu 18 voturi ”pentru”, unanimitate.**

Se trece la **Punctul 6. Proiect de hotărâre privind aprobarea prelungirii Contractelor de concesiune pentru terenurile cu destinația ”Extindere la parterul blocului” care expiră în luna decembrie 2016.**

**Domnul Primar Morar Costan:** Serviciul de Urbanism și Amenajarea Teritoriului din cadrul primăriei Municipiului Dej, ca urmare a solicitărilor depuse de beneficiarii Contractelor de concesiune pentru terenurile pe care sunt edificate Extinderi la parterul blocului, propune prelungirea Contractelor de concesiune, conform Anexei Nr. 1, care expiră în decembrie 2016. Propunem prelungirea Contractelor de concesiune pentru o perioadă de 5 ani, la care redevența va fi indexată anual cu rata inflației.

Se trece la constatarea și votul **comisiilor de specialitate**: Comisia pentru activități economico – financiare și agricultură, **doamna consilier Mihăestean Jorgeta Irina** – **aviz favorabil;** Comisia juridică și disciplină pentru activitățile de protecție socială, muncă, protecția copilului, **doamna viceprimar Muncelean Teodora,** **aviz favorabil;** Comisia pentru activități de amenajarea teritoriului, urbanism, protecția mediului și turism – **domnul consilier Lazăr Nicolae** – **aviz favorabil;** Comisia pentru activități social – culturale, culte, învățământ, sănătate și familie – **domnul consilier Giurgiu Gheorghe** – **aviz favorabil;**

Proiectul este votat cu **18**  **voturi ”pentru”, unanimitate.**

Se trece la **Punctul 7. Proiect de hotărâre privind aprobarea prelungirii contractelor de închiriere pentru ocuparea domeniului public și privat, care au termen de valabilitate 31 decembrie 2016 și care expiră pe parcursul anului 2017. Domnul Primar Morar Costan:** Serviciul Tehnic din cadrul Primăriei Municipiului Dej propune prelungirea Contractelor de închiriere pentru ocuparea domeniului public și privat, care au termen de valabilitate până la data de 31 decembrie 2016 și care expiră pe parcursul anului 2017, după cum urmează:

Terenuri parcări, copertine, garaje - 5 ani

Spații comerciale - 5 ani

Terenuri cultivabile - 5 ani

Curţi şi grădini ( Legea Nr. 112/95) - 5 ani

Terenuri sub tonete, chioşcuri - 2 ani

Teren destinat amplasării de panouri publicitare - 5 ani

Teren sub construcţii - 5 ani.

Se trece la constatarea și votul **comisiilor de specialitate**: Comisia pentru activități economico – financiare și agricultură, **doamna consilier Mihăestean Jorgeta Irina** – **aviz favorabil;** Comisia juridică și disciplină pentru activitățile de protecție socială, muncă, protecția copilului, **doamna viceprimar Muncelean Teodora,** **aviz favorabil;** Comisia pentru activități de amenajarea teritoriului, urbanism, protecția mediului și turism – **domnul consilier Lazăr Nicolae** – **aviz favorabil,** Comisia pentru activități social – culturale, culte, învățământ, sănătate și familie – **domnul consilier Giurgiu Gheorghe** - **aviz favorabil;**

Proiectul este votat cu **18 voturi ”pentru”, unanimitate.**

Se trece la **Punctul 8. Proiect de hotărâre privind aprobarea îndreptării erorilor materiale din Hotărârea Consiliului Local al Municipiului Dej Nr. 18 din data de 28 februarie 2013 și Anexa cu privire la solicitarea de trecere a unui imobil – teren în suprafață de 10.402 m.p. din domeniul public al Municipiului Dej și administrarea Consiliului Local al Municipiului Dej, în domeniul privat al Municipiului Dej, în vederea restituirii fostului proprietar.**

**Domnul Primar Morar Costan:** Având în vedere cererea formulată de **domnul Bugnar Vasile,** domiciliat în Municipiul Cluj – Napoca, Strada Baladei Nr. 3 prin care solicită adoptarea unei Hotărâri de Consiliul Local având ca obiect îndreptarea erorii materiale cuprinse în Anexa Hotărârii Consiliului Local al Municipiului Dej Nr. 18/2013, propunem îndreptarea erorii materiale prin înlocuirea Dispoziției art. 9, alin. 1 al Legii privind Bunurile proprietate publică Nr. 213/119, cu modificările și completările ulterioare cu art. 10, alin. 1 al Legii privind bunurile proprietate publică Nr. 213/119, cu modificările și completările ulterioare.

Articolul 1 se modifică și va avea următorul cuprins :

“**ART. 1**. **Se aprobă** trecerea imobilului-teren în suprafață de 10.402 m.p., situat în Strada Dobrogeanu Gherea Nr. 1/A și F.N., Municipiul Dej, județul Cluj, având datele de identificare prevăzute în Anexa care face parte din prezenta hotărâre din domeniul public al Municipiului Dej și administrarea Consiliului Local al Municipiului Dej, în domeniul privat al Municipiului Dej și administrarea Consiliului Local al Municipiului Dej, în vederea restituiri fostului proprietar.

Imobilul teren în suprafață de 10.402 m.p. se solicită trecerea din domeniul public al Municipiului Dej al Municipiului Dej și administrarea Consiliului Local al Municipiului Dej, în domeniul privat al Municipiului Dej, iar suprafața de 7.402 m.p. se modifică în coloana a 4 – a. De trei ani există o sentință definitivă pentru familia Mărginean care solicită restituirea a 10.000 m.p., dar s-a greșit numărul Străzii, propunem modificarea Art. 1, proiectul trebuie analizat cu cea mai mare atenție întrucât este o situație delicată. Firma Somagro care are terenul nu a modernizat piața.

Se trece la constatarea și votul **comisiilor de specialitate**: Comisia pentru activități economico – financiare și agricultură, **doamna consilier Mihăestean Jorgeta Irina** – **conform Comisiei juridice;** Comisia juridică și disciplină pentru activitățile de protecție socială, muncă, protecția copilului, **doamna viceprimar Muncelean Teodora,** **aviz favorabil;** Comisia pentru activități de amenajarea teritoriului, urbanism, protecția mediului și turism – **domnul consilier Lazăr Nicolae** – **vot în plen,** Comisia pentru activități social – culturale, culte, învățământ, sănătate și familie – **domnul consilier Giurgiu Gheorghe** - **conform Comisiei juridice;**

Luări de cuvânt: **domnul consilier juridic Man Ioan:** mulțumește consilierilor pentru acordarea dreptului la intervenție și atrage atenția asupra următoarelor probleme: primarul nu a fost informat corect, nu există C.F. acestea au fost desființate în anul 1974; judecătorul a dat sentință definitivă în loc de 2,7 ha a dat 4,8 ha deci se impune o expertiză, o identificare să se afle unde a fost terenul, întrucât expertul nu a găsit terenul: 4,8 ha s-au găsit pe C.F.-uri comasate. Expertiza nu a fost depusă la dosarul de ședință.

**Doamna Secretar Pop Cristina:**  Acest proiect se referă strict la greșeli materiale de redactare solicitate și de petentul Bugnar, punerea în posesie s-a făcut pe C.F.-uri existente aparținând antecesorilor.

**Doamna viceprimar Muncelean Teodora:** Cu ocazia analizării erorilor s-a descoperit o eroare de fond. Trebuie modificat art. 10, alin. 2 cu art. 10, alin.1; de asemenea în Anexă se precizează din suprafața de 10.402 m.p., trecută în Titlul de proprietate și în Procesul – verbal de punere în posesie - 3.000 m.p. sunt pe C.F. indicat, iar suprafața de 7.402 m.p. sunt pe alt C.F. În C.F. Nr. 50.676 se arată că 7.0002 sunt pe C.F., 400 m.p. pe alt C.F., 200 m.p. este teren aferent fostei Grădinițe a Combinatului. Deci trebuie să se facă o expertiză pentru a vedea exact amplasamentul terenului.

**Doamna Șef Birou Sistematizare, Gavrea Gabriela:** Hotărârea Consiliului Local al Municipiului Din anul 2013 avea ca obiect trecerea terenului din domeniul public în domeniul privat, s-a identificat cu date de inventar: 300 m.p. pe un C.F., iar suprafața de 7.402 se suprapun pe două Cărți funciare.

Proiectul este votat cu **12 voturi ”pentru”, 6 ”abțineri”: domnii consilieri Mureșan Aurelian Călin, Buburuz Simion Florin. Alexandru Adrian Viorel, Butuza Marius Cornel, Mureșan Traian și doamna consilier Petrean Mihaela.**

**Punctul 9. Proiect de hotărâre privind aprobarea desemnării reprezentantului Municipiului DEJ în cadrul Adunării Generale a Asociației de Dezvoltare Intercomunitară ECO-METROPOLITAN Cluj.**

**Domnul Primar Morar Costan:** Având în vedere Adresa Nr. 483 din data de 19 iulie 2016 înaintată de Asociația de dezvoltare Intercomunitară Eco – Metropolitan Cluj, prin care solicită desemnarea unui reprezentant al Consiliului Local al Municipiului Dej în cadrul Adunării Generale a Asociației de Dezvoltarea Intercomunitară pentru noul mandat 2016 – 2020, pentru care vă rugăm să faceți propuneri.

Se trece la constatarea și votul **comisiilor de specialitate**: Comisia pentru activități economico – financiare și agricultură, **doamna consilier Mihăestean Jorgeta Irina** – **aviz favorabil;** Comisia juridică și disciplină pentru activitățile de protecție socială, muncă, protecția copilului, **doamna viceprimar Muncelean Teodora,** **aviz favorabil,** Comisia pentru activități de amenajarea teritoriului, urbanism, protecția mediului și turism – **domnul consilier Lazăr Nicolae** – **aviz favorabil;** Comisia pentru activități social – culturale, culte, învățământ, sănătate și familie – **domnul consilier Giurgiu Gheorghe** - **aviz favorabil;**

**Doamna viceprimar Muncelean Teodora:** îl propune pe domnul primar ca reprezentant al Consiliului Local al Municipiului Dej în cadrul Adunării Generale a Asociației de Dezvoltare Intercomunitară Cluj.

Proiectul este votat cu **18** **voturi ”pentru”, unanimitate.**

1. **Soluționarea unor probleme ale administrației publice locale:**

**Domnul consilier Giurgiu Gheorghe:** ridică problema necesității restaurării Bisericii Ortodoxe din Pintic, adevărat monument istoric și sprijinirea părintelui paroh Căpâlna din localitate, pentru realizarea acestui deziderat. Domnul consilier face apel la toate posibilitățile de ajutorare a comunității pentru restaurarea acestui obiectiv.

**Domnul consilier Cupșa Ioan:** sesizează faptul că pe Strada Fagului, Stația de pompare aflată în Ocna Dej sunt două izvoare de apă care ar trebui captate pentru a evita inundațiile. Pe Strada Vânătorilor și Pintic ar trebui instalate șase tuburi pentru fluidizarea circulației în zonă, iar pe Strada Minerilor există canale înfundate, dorește să știe de cine aparține administrarea lor.

**Domnul consilier Butuza Marius Cornel:** Întreținerea canalelor aparține Primăriei Municipiului Dej, dar ar trebui găsită o soluție de acord pentru buna conlucrare dintre Compania de Apă și Primărie.

**Domnul consilier Buburuz Simion Florin:** își exprimă dorința ca bugetul anului 2017 să fie suficient de generos pentru a rezolva: imaginea Municipiului Dej din zonele de tranzit, la ieșirile din municipiu, situația din zona Competrol, trotuare și stații de autobuz; la Toroc să se realizeze finalizarea bazinelor cu apă sărată și coșurile de gunoi din oraș.

**Doamna consilier Mihăestean Jorgeta Irina:** ridică problema zonei din Piața de haine de lângă Judecătorie, unde ar trebui instalate încă două container, unde se strâng multe deșeuri.

**Domnul consilier Lazăr Nicolae:** ridică problema toaletelor care nu se găsesc în oraș și care ar trebui să existe în centru și în zona Dealul Florilor.

**Domnul consilier Filip Dorin Cristian:** ridică problema liniei continue din zona Gării, care ar trebui remediată și situația stațiilor de autobuz de la Competrol.

**Președintele de ședință, doamna consilier Kovrig Anamaria Magdalena:** supune atenției necesitatea recuperării sumelor de la Asociația Eco-Metropolitan Cluj care nu și-a respectat angajamentele referitoare la groapa de deșeuri menajere.

**Domnul Primar Morar Costan:** Cea mai bună soluție este retragerea noastră definitivă din această Asociație și enumeră câteva proiecte mari în curs de realizare: 78 miliarde lei pentru reabilitarea Grupului Școlar Someș, 150 miliarde lei pentru reabilitare Grădiniței Arlechino și a Sălii de sport de la Liceul Industrial.

**Doamna consilier Boian Laura Petria:** își exprimă opinia ca firma de salubritate Bratner să colecteze gunoiul menajer noaptea, iar cea mai bună soluție ar fi ca S.A.D.P. să poată prelua funcțiile de curățenie a orașului și colectarea deșeurilor menajere.

**Domnul Primar Morar Costan:** În încheiere invită pe membrii Consiliului Local să participe la manifestările dedicate zilei de 1 Decembrie.

Nemaifiind alte probleme, **președintele de ședință, doamna consilier Kovrig Anamaria Magdalena** declară închisă ședința ordinară a consiliului local.

**Președinte de ședință, Secretar,**

**Kovrig Anamaria Magdalena Jr. Pop Cristina**